

REFERAT DE APROBARE
a proiectului de hotărâre pentru aprobarea Planului anual de acțiune privind serviciile sociale acordate la nivelul compartimentului asistență socială al Primăriei comunei Șoldanu, judeţul Călăraşi, în anul 2022
Stimați Consilieri ai Consiliului local al comunei Șoldanu
Subsemnatul, Iulian GEAMBAȘU, primar al comunei Șoldanu, 
Luând act de:
· prevederile art.121 alin.(1) și (2) din Constituția României, republicată, aprobată prin Legea de revizuire a Constituției României nr.429/2003;
· prevederile art.7 alin.(2) din Codul civil al României, aprobat prin Legea nr.287/2009, republicată, modificată și completată;
· prevederile art.33 din Legea nr.393/2004 privind Statutul aleșilor locali, coroborate cu ale art.45 alin.(6) din Legea nr.215/2001 – Legea administrației publice locale, republicată, modificată și completată.
Văzând:
· Referatul înregistrat la Primăria Comunei Șoldanu cu nr. 167 din 12.01.2022, prin care se propune aprobarea Planului anual de acțiune privind serviciile sociale acordate la nivelul Compartimentului asistență socială al Primăriei Comunei Șoldanu, Judeţul Călăraşi, în anul 2022;
· Proiectul de hotărâre privind aprobarea Planului anual de acțiune privind serviciile sociale acordate la nivelul Compartimentului asistență socială al Primăriei Comunei Șoldanu, Judeţul Călăraşi, în anul 2022, înregistrat în registrul special cu nr. 5/19.01.2021;
· Hotărârea Consiliului local al comunei Șoldanu nr. 9/02.03.2018 privind aprobarea Regulamentului de organizare și funcționare al compartimentului asistență socială organizat la nivelul comunei Şoldanu, judeţul Călăraşi;
Analizând prevederile:
· art.112 alin.(3) lit.b) și art.115 alin.(1) lit.a) din Legea asistenței sociale nr.292/2011, cu modificarile si completarile ulterioare;
· art.6 alin.(3) din Hotărârea Guvernului nr.797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal;  
· art. 129 alin. (2) lit. d), art. 129 alin. (7) lit. b) și p) din ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, vă trimit spre competentă analiză și aprobare Proiectul de hotărâre nr. 5 din  19.01.2022 și vă propun adoptarea unei hotărâri privind aprobarea Planului anual de acțiune privind serviciile sociale acordate la nivelul Compartimentului asistență socială al Primăriei Comunei Șoldanu, Judeţul Călăraşi, în anul 2022, în forma conținută în Proiectul de hotarâre.

Primar,
Iulian GEAMBAȘU

